མདོར་ན་སྨོན་ལམ་བོད་ཀྱི་ཚིག་མཛོད་ཆེན་མོའི་ཆོས་ལུགས་དང་འབྲེལ་བའི་རྩོམ་སྒྲིག་མི་སྣའི་ཚོགས་འདུ་ཉིན་གཉིས་ཀྱི་རིང་ལ་ཆོས་བརྒྱུད་ཁག་ནས་ཕེབས་པའི་ཚིག་མཛོད་རྩོམ་སྒྲིག་པ་རྣམ་པས་ཚིག་མཛོད་རྩོམ་སྒྲིག་སྐབས་འཕྲད་བཞིན་པའི་དཀའ་ངལ་ཁག་སེལ་ཐབས་ལ་ཕན་ཚུན་བསམ་བློ་བརྗེ་རེས་དང་ཉམས་མྱོང་སྤེལ་རེས།གྲོས་བསྡུར་སོགས་དོ་སྣང་ཆེན་པོ་བྱས་ཏེ།སྨོན་ལམ་ཚིག་མཛོད་ཆེན་མོའི་ལས་གཞི་ལ་སྔར་ལས་ལྷག་པའི་རེ་བ་དང་ཡིད་ཆེས་ཀྱིས་ཁེངས་པར་བྱས།མཐར་སྨོན་ལམ་བརྡ་འཕྲིན་ཞིབ་འཇུག་ཁང་གི་འགན་འཛིན་དགེ་བཤེས་བློ་བཟང་སྨོན་ལམ་ལགས་ཀྱིས་ཚོར་ཤུགས་ལྡན་པའི་ངང་ནས་ཆོས་ལུགས་གྲུབ་མཐའ་ཁག་མཐུན་སྒྲིལ་དམ་ཚིག་བརྟན་པོ་ཡོང་བ་དང་།ལྷག་པར་ཏུ་སྨོན་ལམ་ཚིག་མཛོད་ཆེན་མོའི་མཉམ་ལས་ཀྱི་ལས་གཞི་འདིར་ཚང་མས་དཀའ་ངལ་གདོང་ལེན་གྱིས་མཉམ་ཏུ་འབད་པ་བྱས་ཏེ།རྒྱུན་བསྲིང་དགོས་པའི་གལ་གནད་སྐོར་གྱི་མཇུག་སྡོམ་གསུང་བཤད་གནང་སྟེ་ཚོགས་འདུ་ཡོངས་སུ་གྲོལ་ལོ།།